CENTEL พุ่งเกือบ 5% นิวไฮตั้งแต่เข้าตลาดฯ โบรกฯเชียร์ “ซื้อ” ชูเป้า 52 บาท
CENTEL พุ่งเกือบ 5% นิวไฮตั้งแต่เข้าตลาดฯ โบรกฯเชียร์ "ซื้อ" ชูเป้า 52 บาท ล่าสุด ณ เวลา 15.49 น. ราคาอยู่ที่ 48.50 บาท บวก 2.25 บาท หรือ 4.86% สูงสุดที่ 49.50 บาท ต่ำสุดที่ 46.25 บาท มูลค่าซื้อขายที่ 260.50 ล้านบาท 
2 พ.ย. 2560

ผู้สื่อข่าวรายงานว่า ราคาหุ้นบริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 15.49 น. ราคาอยู่ที่ 48.50 บาท บวก 2.25 บาท หรือ 4.86% สูงสุดที่ 49.50 บาท ต่ำสุดที่ 46.25 บาท มูลค่าซื้อขายที่ 260.50 ล้านบาท ขณะที่ดัชนีตลาดหุ้นไทยโดยรวมลบ 0.20%

ทั้งนี้ราคาหุ้น CENTEL ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 10 ม.ค. 33
 
ด้านนักวิเคราะห์ บล.ดีบีเอส วิคเคอร์ส (ประเทศไทย) ระบุในบทวิเคราะห์ว่า คงคำแนะนำ “ซื้อ” โดยมีการปรับราคาพื้นฐานใหม่ขึ้นเป็น 52.00 บาท ด้วยวิธี DCF หลังมีการปรับประมาณการดีขึ้นทั้งปีนี้และปีหน้า ราคาปิดมีส่วนเพิ่มได้อีก 12.4%
โดยคาดว่าแนวโน้มกำไรในงวดไตรมาส 4/60 ถึงไตรมาส 1/61 จะยิ่งแข็งแกร่ง เพราะเข้าสู่ฤดูกาลที่ดีสุดของการท่องเที่ยว และเป็น upside ต่อประมาณการปี 61 ได้อีก หากออกมาดีกว่าคาด
อีกทั้งธุรกิจโรงแรมในไทยยังคงแข็งแกร่ง ด้านธุรกิจอาหารจานด่วนคาดว่าอัตราการเติบโตจากสาขาเดิม (SSSG) จะพลิกกลับมาเป็นบวกได้ในไตรมาส 3/60